system
Răspunde în limba română, în stilul Wikipedia, cat mai corect gramatical.
user
Care sunt lucrurile esențiale despre Stadionul Steaua (1974)?
assistant
Stadionul Steaua (denumit și Ghencea după strada pe care s-a aflat) a fost un stadion de fotbal din București, demolat începând cu luna august 2018. S-a aflat în proprietatea publică a statului și în administrarea Clubului Sportiv al Armatei Steaua București, și a fost inaugurat la , într-un meci între Steaua și OFK Belgrad (scorul a fost 2–2). Ultimul meci a avut loc pe 22 martie 2015, Steaua-Viitorul 4–1.

Capacitatea oficială a stadionului a fost inițial de 32.000 locuri, dar în 1991, când au fost puse scaunele de plastic, aceasta a scăzut la 28.365. Stadionul a fost renovat în 1996 și demolat în 2018, pentru a fi reconstruit în scopul de a servi drept stadion de antrenament pentru echipele participante la Campionatul European de Fotbal 2020.

A fost stadionul oficial al echipei  Steaua București, și a găzduit anterior și echipa națională de fotbal a României. În propaganda adresată fanilor, clubul Steaua se referea la stadion drept „Templul fotbalului Românesc”. Tabela electronică a fost inaugurată la meciul Steaua - Dinamo din primăvara anului 2007.

În urma conflictului dintre CSA Steaua și FCSB, aceasta din urmă s-a mutat pe Arena Națională, iar arena din Ghencea, rămasă în administrarea CSA Steaua, s-a degradat rapid, transformându-se într-o ruină. Nici după ce CSA Steaua a infiintat si a înscris în 2017 o echipă de fotbal în Liga a IV-a București, aceasta nu și-a disputat meciurile pe teren propriu pe acest stadion, ci pe terenul 5 din complex, iar arena principală a fost demolată în toamna lui 2018 pentru a construi un nou stadion.

Pe locul fostului "Templu al Fotbalului Românesc", în prezent, pentru secțiile de fotbal și de rugby din cadrul Clubului Sportiv ale Armatei, se ridică un nou stadion cu o capacitate de 31.254 locuri, spații de cazare pentru sportivi (24 de camere cu un total de 48 de locuri de cazare), restaurant, muzeu al Clubului Sportiv al Armatei Steaua, spații VIP (loje și parcare), sală de forță și de recuperare, punct medical de prim ajutor, zona de presă și skyboxul în partea superioară a Tribunei 1 pentru a spori vizibilitatea și care respectă standardele UEFA și FIFA, sala de conferință, vestiare pentru sportivi, magazine și spații tehnice. Finalizarea acestuia este preconizată în luna octombrie 2020, moment în care stadionul va intră sub administrarea Clubul Sportiv al Armatei.

Istoric 

Stadionul era poziționat în sud-vestul Bucureștiului, în cartierul Ghencea, și făcea parte din „Complexul Sportiv Steaua” fiind o arenă tipică de fotbal (fără pista de atletism). Construcția a fost inaugurată în aprilie 1974, cu ocazia unui meci amical Steaua – OFK Belgrad (scor 2-2). La începutul deceniului IX au început lucrările instalației de nocturnă, aceasta fiind inaugurată pe 14 august 1991, la un meci Steaua - FCM Bacău (scor 4-1). Mai târziu, în 1996, arena din Ghencea a fost modernizată în totalitate, tribunele fiind dotate cu scaune, cantonamentul jucătorilor de sub tribuna a doua fiind renovat la nivelul unui hotel de patru stele, iar utilitățile fiind aduse la standardele vremii. Este stadionul pe care a jucat, în afara multiplei campioane a României – Steaua, și echipa națională.
 
Stadionul putea găzdui partide de fotbal la standardele impuse de FIFA și UEFA, atât în ceea ce privește confortul și securitatea spectatorilor cât și al facilităților oferite mass-media. Stadionul era dotat cu un sistem de supraveghere a spectatorilor compus dintr-un număr de 7 camere fixe și 9 camere mobile, acestea având posibilitatea de a lua imagini și de la intrarea spectatorilor în stadion. La tribuna oficială exista o cameră de monitorizare folosită, în caz de nevoie, de către forțele de ordine.

Echipa națională de fotbal a României
Pe Stadionul Steaua echipa națională de fotbal a României a disputat următoarele meciuri:

Galerie foto

Legături externe 

 Prezentarea stadionului pe site-ul oficial al Stelei 
 Planul stadionului pe site-ul oficial al Stelei 
 Localizare pe hartă 
 Stadionul Steaua la thefootballstadiums
 Stadionul Steaua  la worldstadiums

FC Steaua București
Ghencea
Ghencea